కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
Dinesh Karthik IPL: ఐపీఎల్‌లో మరో భారత కెప్టెన్‌ పదవికి ఎసరు..?
తాజా సీజన్‌లో 11 మ్యాచ్‌లాడిన కోల్‌కతా నైట్‌రైడర్స్ జట్టు నాల్గింటిలో గెలిచి.. ఏకంగా ఏడు మ్యాచ్‌ల్లో ఓడిపోయింది. ఇంకా ఆశ్చర్యకరమైన విషయం ఏంటంటే.. ఆ జట్టు చివరిగా ఆడిన ఆరు మ్యాచ్‌ల్లోనూ చిత్తుగా ఓడింది.
Samayam Telugu | Updated:
Apr 26, 2019, 05:27PM IST
Dinesh Karthik IPL: ఐపీఎల్‌లో మరో భారత కెప్టెన్‌ పదవికి ఎసరు..?
హైలైట్స్
ఐపీఎల్ 2019 సీజన్‌లో ఇప్పటికే కెప్టెన్‌ని మార్చిన రాజస్థాన్ రాయల్స్
అదే దిశగా కోల్‌కతా నైట్‌రైడర్స్ కూడా అడుగులు..?
వరుసగా ఆరు మ్యాచ్‌ల్లో ఓడిన కోల్‌కతా
కెప్టెన్‌గా టీమ్‌ని నడిపించలేకపోతున్న దినేశ్ కార్తీక్
ఇప్పటికే ప్లేఆఫ్ అవకాశాలు సంక్లిష్టం
ఐపీఎల్‌ 2019 సీజన్‌లో మరో భారత క్రికెటర్‌ తన కెప్టెన్సీని త్వరలోనే చేజార్చుకోనున్నట్లు వార్తలు వస్తున్నాయి. ఇటీవల వరుస ఓటముల నేపథ్యంలో.. రాజస్థాన్ రాయల్స్ ఫ్రాంఛైజీ తమ టీమ్ కెప్టెన్సీ బాధ్యతల నుంచి అజింక్య రహానెని తప్పించి స్టీవ్‌స్మిత్ చేతికి పగ్గాలు అప్పగించిన విషయం తెలిసిందే. దీంతో.. మూడు మ్యాచ్‌ల్లో టీమ్‌ని నడిపించిన స్మిత్.. రెండింటిలో విజయాల్ని అందించాడు. తాజాగా.. ఇదే బాటలో నడిచేందుకు కోల్‌కతా నైట్‌రైడర్స్‌ కూడా సిద్ధమవుతోందని ప్రచారం జరుగుతోంది. దీంతో దినేశ్ కార్తీక్‌ని కెప్టెన్సీ‌ నుంచి తప్పించే సూచనలు కనిపిస్తున్నాయి.
ఐపీఎల్‌లో ‘భారీ’ బాకీ తీర్చేసిన దినేశ్ కార్తీక్..!
తాజా సీజన్‌లో 11 మ్యాచ్‌లాడిన కోల్‌కతా నైట్‌రైడర్స్ జట్టు నాల్గింటిలో గెలిచి.. ఏకంగా ఏడు మ్యాచ్‌ల్లో ఓడిపోయింది. ఇంకా ఆశ్చర్యకరమైన విషయం ఏంటంటే.. ఆ జట్టు చివరిగా ఆడిన ఆరు మ్యాచ్‌ల్లోనూ చిత్తుగా ఓడింది. సుదీర్ఘ ఐపీఎల్ చరిత్రలో కోల్‌కతా ఈ తరహాలో ఎప్పుడూ తడబడలేదు. దీంతో.. ఇప్పటికే ప్లేఆఫ్ అవకాశాల్ని సంక్లిష్టం చేసుకున్న ఆ జట్టు కనీసం.. కనీసం ప్లేఆఫ్ రేసులో నిలవాలంటే మిగిలిన మూడు మ్యాచ్‌ల్లోనూ తప్పక గెలవాలి.
బ్యాటింగ్‌లో క్రిస్‌లిన్, నరైన్, నితీశ్ రాణా, ఆండ్రీ రసెల్‌, దినేశ్ కార్తీక్ మెరుగ్గా ఆడుతున్నా.. బౌలింగ్‌లో తేలిపోతున్న కోల్‌కతా వరుస మ్యాచ్‌ల్ని చేజార్చుకుంటోంది. ముఖ్యంగా.. యువ పేసర్లు ప్రసీద్‌ని సమర్థంగా వినియోగించుకోవడంలో కెప్టెన్ కార్తీక్ ఫెయిలవుతుండగా.. అగ్రశ్రేణి బౌలర్ కుల్దీప్ యాదవ్‌ని చివరి రెండు మ్యాచ్‌ల్లోనూ రిజర్వ్ బెంచ్‌పై కూర్చోబెట్టి విమర్శలు ఎదుర్కొన్నాడు. మ్యాచ్ వ్యూహాలు, బ్యాటింగ్ ఆర్డర్‌లో లోపాలు, స్లాగ్ ఓవర్లలో ధారాళంగా పరుగులిచ్చే బలహీనత కోల్‌కతాని ఉక్కిరిబిక్కిరి చేస్తున్నాయి. ఈ నేపథ్యంలో.. కెప్టెన్సీ మార్పుతో ఏమైనా ప్రయోజనం ఉంటుందా..? అని కోల్‌కతా ఫ్రాంఛైజీ యోచిస్తున్నట్లు తెలుస్తోంది. ఒకవేళ దినేశ్ కార్తీక్‌ని కెప్టెన్సీ నుంచి తప్పిస్తే.. ఆండ్రీ రసెల్, క్రిస్‌లిన్, నితీశ్ రాణా రేసులో ఉండనున్నారు.
కెప్టెన్సీ మార్పుపై వస్తున్న వార్తల గురించి దినేశ్ కార్తీక్ మాట్లాడుతూ ‘మ్యాచ్ ఫలితాలు ఇలా వరుసగా వ్యతిరేకంగా వస్తుంటే.. ఇలాంటి ప్రశ్నలు రావడం సహజం. నేను పరిస్థితిని అర్థం చేసుకోగలను. కానీ.. ఒక జట్టుగా మేము అత్యుత్తమంగా ఆడేందుకు ప్రయత్నిస్తున్నాం’ అని సమాధానమిచ్చాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.